**Preberi pesem Toneta Pavčka in reši spodnje naloge v zvezek.**

Sošolka

Ah, ta nora sošolka!  
Pozimi na smučkah,  
poleti na rolkah.  
Drvi in žene,  
samo mimo mene,  
kot da se ji fučkam!  
  
Pa jo zaštopam,  
zgrabim za lase,  
ugrabim, izropam,  
povlečem za grivo in neubranljivo  
privijem nase.  
  
Ona od norije  
za hip se oddahne,  
jaz pa naužijem  
se njene bližine,  
lic, ustnic miline-  
če me ne mahne.

1. Kdo govori pesem?

2. O kom govori pesem in kakšna je ta oseba?

3. Kaj je tema pesmi?

4. Izpiši: rimo, okrasni pridevek in vzklik.

5. Kaj je skupno pesmima Nova faca in Sošolka? (tri značilnosti)